Sesquipedalia verba
Sesquipedalia verba habent, ut facile cognoscitur, mensuram sesqui pedum. Sensu latiore verba sesquipedalia sunt verba maximae longitudinis. Horatius in Arte Poetica l.97 his verbis utitur ut carmina tragica illustret: Interdum tamen et uocem comoedia tollit, iratusque Chremes tumido delitigat ore; et tragicus plerumque dolet sermone pedestri Telephus et Peleus, cum pauper et exul uterque proicit ampullas et sesquipedalia uerba, si curat cor spectantis tetigisse querella. (Horatius, Ars Poetica, 93-98) Catullus Aemilium quendam inimicissimum suum describens dentis sesquipedalis eius memorat.